FRAIRS-I-WEB	Aliosha auie mostrat un enòrme interès a coneisher ath sòn frair Ivan, mès eth cas ei qu'aguest ja portaue dus mesi en tot demorar aquiu e, a maugrat que se vedien soent, contunhauen sense hèr amistat: Aliosha ère pòc charraire e semblaue que tostemp demoraue quauquarren, avergonhat per bèra causa, tant qu'Ivan, qu'es sues longues e curioses guardades avertic ara prumèria eth sòn frair, lèu deishèc autanplan de pensar en eth.